У Вікіпедыі ёсць артыкулы пра іншых асоб з прозвішчам Валадзько.

**Максім Валадзько** (нар. 10 лістапада 1992, Мінск) — беларускі футбаліст, абаронца мальтыйскага клуба «Фларыяна». Ігрок нацыянальнай зборнай Беларусі (2014—2021).

Клубная кар’ера
---------------

З 2009 года выступаў за дубль барысаўскага БАТЭ, зрэдку прыцягваўся і да асноўнага складу. Сезон 2012 правёў у арэндзе ў мінскім клубе СКВІЧ у Першай лізе. Галоўны трэнер СКВІЧа Сяргей Бароўскі стаў выкарыстоўваць Максіма як флангавага абаронцу (да таго той быў паўабаронцам).

Пасля вяртання з арэнды ў сезоне 2013 стаў трывала праходзіць у асноўны склад барысаўскага клуба. Спачатку выходзіў на замену, а пачынаючы са жніўня 2013 года стаў з’яўляцца ў стартавым складзе на пазіцыі левага абаронцы.

У пачатку сезона 2014 месца асноўнага левага абаронцы барысаўчан заняў Філіп Младэнавіч, а Валадзько стаў пераважна выхадзіць на замену ў паўабарону. Улетку 2014 года стаў з’яўляцца ў стартавым складзе на пазіцыі правага паўабаронцы (часам нават правага ўскрайняга нападніка), але пад канец сезона вярнуўся на месца левага абаронцы.

У снежні 2015 года падоўжыў кантракт з БАТЭ. У сезоне 2016 чаргаваў выхады ў стартавым складзе і на замену, выступаючы ў асноўным на розных пазіцыях ля левага краю. У сезоне 2017 замацаваўся ў аснове на пазіцыі левага абаронцы.

У студзені 2019 года падпісаў кантракт на 1,5 гады з тульскім «Арсеналам». У складзе каманды стаў запасным іграком і рэдка з’яўляўся на полі. У чэрвені 2020 года падоўжыў кантракт з «Арсеналам» да канца сезона, па заканчэнні якога ў ліпені 2020 года пакінуў клуб.

Пасля сыходу з «Арсенала» некаторы час трэніраваўся з «Хімкамі», а ў кастрычніку 2020 года далучыўся да «Тамбова». Спачатку заставаўся на лаўцы запасных, пасля стаў выхадзіць у стартавым складзе.

У лютым 2021 года далучыўся да БАТЭ і хутка падпісаў кантракт. Не меў трывалага месца ў стартавым складзе, нярэднка выхадзіў на замену ці заставаўся на лаўцы запасных. У жніўні 2022 года па пагадненні бакоў пакінуў барысаўскі клуб.

У жніўні 2022 года стаў іграком андорскага клуба «Санта Калома». У чэрвені 2023 года перабраўся ў мальтыйскую «Фларыяну».

Міжнародная кар’ера
-------------------

Выступаў за моладзевую зборную Беларусі.

У верасні 2014 года быў упершыню выкліканы ў нацыянальную зборную Беларусі. Дэбютаваў у зборнай 18 лістапада 2014 года ў таварыскім матчы супраць Мексікі (3:2), выйшаўшы ў стартавым складзе на пазіцыі левага абаронцы.

Дасягненні
----------

* Беларусь 01Чэмпіён Чэмпіён Беларусі (8): 2009, 2011, 2013, 2014, 2015, 2016, 2017, 2018
* Беларусь 02Сярэбраны прызёр Срэбраны прызёр чэмпіянату Беларусі: 2021
* Беларусь Уладальнік Кубка Беларусі (2): 2015, 2021
* Беларусь Уладальнік Суперкубка Беларусі (6): 2013, 2014, 2015, 2016, 2017, 2022
* Беларусь У спісе 22 найлепшых футбалістаў чэмпіянату Беларусі (4): 2014, 2016, 2017, 2018
* Андора 03Бронзавы прызёр Бронзавы прызёр чэмпіянату Андоры: 2023

Заўвагі
-------

1. ↑  Maksim Volodjko // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Maksim Valadzko // FBref.com<a href='https://wikidata.org/wiki/Track:Q56239490'></a>
3. ↑  Максим Володько продлил контракт с БАТЭ
4. ↑  Максим Володько стал игроком тульского "Арсенала" Архівавана 14 студзеня 2019.
5. ↑  Максим Володько продлил контракт с тульским "Арсеналом"
6. ↑  Максим Володько покинул тульский "Арсенал"
7. ↑  Максим Володько перешел в "Тамбов"
8. ↑  Максим Володько вернулся в БАТЭ
9. ↑  БАТЭ расстался с Володько и вновь отправил Волкова в аренду в "Химки"
10. ↑  Футбол. Максим Володько официально подписал контракт с клубом "Санта-Колома" из Андорры Архівавана 29 жніўня 2022.
11. ↑  Максим Володько покинул "Санта-Колому" и продолжит карьеру на Мальте (руск.). *football.by* (21 чэрвеня 2023). Праверана 22 чэрвеня 2023.
12. ↑  Глеб и Брессан не вызваны в сборную Беларуси, Сигневич, Путило и Янушкевич – в составе

|  |  |
| --- | --- |
| ⚙️   Тэматычныя сайты | AS.com · by.tribuna.com · eu-football.info (ігрок) · FBref.com · FootballDatabase.eu · FootballFacts.ru · National Football Teams.com · Soccerway · Sportbox.ru · teams.by · Transfermarkt (ігрок) · worldfootball.net (ігрок) · Прэсбол · УЕФА |